Մաքսատներն ապականության գլխավոր աղբյուրներն են, և նույնը վերաբերում է նաև կարգավորման մնացած ձևերին: Դրան զուգընթաց` բաց հասարակությունը պահանջում է օրենքի ղեկավարություն: Ամեն մի կառավարության տրվող օգնության քանակը պիտի պայմանավորվի այդ օգնության իրացումով: Ու նորից, դատելով Սերբական Հանրապետության փորձից, վստահ եմ, որ Հարավսլավիան շուտով կազատվի Միլոշևիչից, որպեսզի նման օգնություն ստանալուն համապատասխան կերպար ունենա: Երևի հարկ չկա ընդգծելու, որ խորապես կողմ եմ նման ծրագրին: Ես սովետական կայսրության քայքայման օրվանից կարկանդակ բաժանելու թունդ կողմնակիցն եմ: 1989 թ. գարնանը Մարշալի ծրագրի պես մի ծրագիր առաջարկեցի Սովետական Միության համար՝ Պոտսդամի ժողովում, երբ Պոտսդամը դեռ Արևելյան Գերմանիայում էր, բայց իմ ծրագիրը բառացիորեն ծաղրուծանակի ենթարկվեց: Իսկ երբ ՆԱՏՕ-ի ծավալվելու հարցը նոր էր քննարկվում, ես հայտարարեցի, որ հանուն խաղաղության համագործակցելու սկզբունքը պիտի լրացվի հանուն բարգավաճելու համագործակցության սկզբունքով: